pythainlp/thai-wiki-dataset-v4 huggingface dataset:
ไวรัส SARS-CoV-2 สายพันธุ์โอมิครอน

ไวรัส SARS-CoV-2 สายพันธุ์โอมิครอน (Ο) หรือเรียกว่า สายพันธุ์ B.1.1.529, สายพันธุ์ GR/484A หรือสายพันธุ์ 21K เป็นสายพันธุ์ย่อยชนิดหนึ่งของเชื้อไวรัส SARS-CoV-2 ซึ่งเป็นเชื้อก่อโรคโควิด-19 มีการรายงานการค้นพบไวรัสสายพันธุ์นี้เป็นครั้งแรกที่ประเทศแอฟริกาใต้ โดยรายงานต่อองค์การอนามัยโลกเมื่อวันที่ 24 พฤศจิกายน ค.ศ. 2021 หลังจากนั้นองค์การอนามัยโลกได้กำหนดให้ไวรัสสายพันธุ์นี้เป็นสายพันธุ์ที่น่ากังวล และกำหนดชื่อรหัสให้จากอักษรกรีก O (โอมิครอน)
ไวรัสสายพันธุ์โอมิครอนมีตำแหน่งการกลายพันธุ์มากกว่าสายพันธุ์ย่อยอื่น ๆ ที่มีรายงานมาก่อนหน้านี้มาก การกลายพันธุ์หลายอันพบในสายพันธุ์นี้เป็นครั้งแรก และมีหลายอันเกิดขึ้นในตำแหน่งของโปรตีนหนาม ซึ่ง ณ เวลาที่พบสายพันธุ์นี้ ตำแหน่งนี้เป็นตำแหน่งที่วัคซีนโควิด-19 หลายชนิดใช้เป็นเป้าหมายในการสร้างภูมิคุ้มกัน ทำให้เกิดความกังวลว่าไวรัสสายพันธุ์นี้อาจดื้อต่อวัคซีน รวมไปถึงเรื่องอื่น ๆ เช่น อาจมีผลต่ออัตราการแพร่กระจาย การหลบหลีกภูมิคุ้มกันในร่างกาย ได้อีกด้วย นี้เองจึงเป็นสาเหตุที่ทำให้มีการกำหนดให้สายพันธุ์นี้เป็น "สายพันธุ์ที่น่ากังวล" อย่างรวดเร็ว และหลายประเทศออกมาตรการจำกัดการเดินทางแทบจะทันที
การจำแนกประเภท.
การตั้งชื่อ.
คณะที่ปรึกษาด้านวิชาการเกี่ยวกับวิวัฒนาการไวรัสขององค์การอนามัยโลกได้ประกาศเมื่อวันที่ 26 พฤศจิกายน ค.ศ. 2021 ว่าให้เชื้อไวรัสสายพันธุ์ B.1.1.529 จัดเป็นสายพันธุ์ที่น่ากังวล และมีชื่อรหัสอักษรกรีกว่าโอมิครอน โดยองค์การอนามัยโลกได้ข้ามตัวอักษร นิว (Nu) และ ไซ (Xi) เพื่อป้องกันความสับสนกับคำว่า "New" (เป็นภาษาอังกฤษ แปลว่า "ใหม่") และคำว่า "Xi" ซึ่งเป็นนามสกุลที่มีผู้ใช้จำนวนมากในประเทศจีน สำหรับการตั้งชื่อด้วยอักษรกรีกเช่นนี้ องค์การอนามัยโลกจะตั้งให้กับสายพันธุ์ที่น่ากังวลเท่านั้น
การตรวจหาเชื้อ.
การตรวจเชื้อแบบ PCR ที่ใช้อยู่ในปัจจุบันสามารถตรวจหาเชื้อ SARS-CoV-2 สายพันธุ์โอมิครอนได้ ส่วนการตรวจเชื้อแบบ ATK คาดว่าน่าจะไม่ได้รับผลกระทบใด ๆ แต่ยังต้องรอการตรวจสอบยืนยันจากผู้เชี่ยวชาญก่อน
อาการ.
ยังไม่มีข้อมูลบ่งบอกว่าผู้ป่วยจากไวรัสสายพันธุ์นี้จะมีอาการแตกต่างจากสายพันธุ์อื่น ๆ หรือไม่ และผู้ป่วยบางรายอาจไม่มีอาการใด ๆ ส่วนผู้ป่วยบางรายอาจถึงขั้นเสียชีวิต ดังที่มีผู้เสียชีวิตจากไวรัส SARS-CoV-2 สายพันธุ์โอมิครอนเป็นรายแรกที่สหราชอาณาจักร เมื่อวันที่ 13 ธันวาคม พ.ศ. 2564
อำเภอเฟิง

อำเภอเฟิง หรือ เฟิงเซี่ยน  เป็นอำเภอหนึ่งภายใต้การปกครองของนครสวีโจว มณฑลเจียงซู สาธารณรัฐประชาชนจีน เป็นอำเภอที่ตั้งอยู่ทางตะวันตกเฉียงเหนือสุดและตะวันตกสุดของมณฑล มีพรมแดนติดกับมณฑลชานตงทางทิศเหนือและทิศตะวันตก และมณฑลอานฮุยทางทิศใต้ อำเภอเฟิงขึ้นชื่อเรื่องต้นแอปเปิลฟูจิ ซึ่งมีพื้นที่ปลูกประมาณ 11,120 เอเคอร์ (หรือ 45 ตารางกิโลเมตร)
ที่มาของชื่อ.
คำว่า "เฟิง"  ในที่นี้มีความหมายสองประการ ประการแรกคือ เป็นชื่อของลำน้ำสาขาเก่าแก่ของแม่น้ำซี่ที่ไหลผ่านในพื้นที่แห่งนี้ อีกประการหนึ่งคือ เป็นคำคุณศัพท์ที่ใช้อธิบายสภาพพื้นที่อันอุดมสมบูรณ์
ประวัติศาสตร์.
บริเวณที่เป็นอำเภอเฟิงทุกวันนี้ เคยเป็นเมืองหนึ่งที่อยู่ภายใต้การปกครองของอำเภอเพ่ย์ เรียกว่า เฟิงอี้  โดยราชวงศ์ฮั่นตอนต้นก่อนการก่อตั้ง จากนั้นก็ได้รับการแต่งตั้งให้เป็นแคว้นเพ่ย์ ในมณฑลยวี่ (ยวี่โจว) จนถึง ค.ศ. 583 ก็ได้เป็นส่วนหนึ่งของแคว้นเผิงเฉิง (ปัจจุบันคือสวีโจว) และเคยถูกยุบครั้งหนึ่ง แต่ก็กลับมาจัดตั้งใหม่อีกครั้งใน ค.ศ. 457 อำเภอนี้อยู่ภายใต้เขตอำนาจของมณฑลชานตงชั่วคราวระหว่างปี 1949 ถึง 1953
เขตการปกครอง.
ปัจจุบันอำเภอเฟิงประกอบด้วย 14 เมือง ("เจิ้น") ดังนี้
<templatestyles src="Div col/styles.css"/>
วันเด็กแห่งชาติ (ญี่ปุ่น)

วันเด็กแห่งชาติ (; โรมาจิ: "Kodomo no Hi") ตรงกับวันที่ 5 พฤษภาคมของทุก ๆ ปีในประเทศญี่ปุ่น เพื่อให้เห็นถึงคุณค่าของเด็กและขอบคุณพ่อแม่ของพวกเขาที่คอยเลี้ยงดูจนเติบโตเป็นผู้ใหญ่
ประวัติ.
ในอดีตวันเด็กแห่งชาติถูกเรียกว่า "เทศกาลทังโงะ โนะ เซ็กกุ (; โรมาจิ: "Tango no Sekku")" ที่จัดขึ้นในทุก ๆ วันที่ 5 พฤษภาคม ซึ่งถือเป็นวันเฉลิมฉลองการเติบโตของเด็กชาย ในวันดังกล่าวจะมีการจะประดับธงปลาคาร์ฟ หรือ โคยโนโบริ ไว้หน้าบ้านเพื่อขอพรให้เด็กชายในครอบครัวของตนมีสุขภาพที่แข็งแรง และสวมหมวกคาบูโตะ (; โรมาจิ: "Tetsu Kabuto") ให้แก่เด็กชายในพิธี "ฮัตสึเซ็กกุ (; โรมาจิ: "Hatsu Sekku")" เพื่อสื่อถึงเกาะป้องกันที่คอยคุ้มครองเด็กชายไว้ไม่ให้เจ็บไข้ได้ป่วย แต่หากเป็นเด็กหญิงจะเข้าร่วมเทศกาล "ฮินะมัตสึริ (; โรมาจิ: "Hina Matsuri")" หรือ "โมโมโนะ โนะ เซ็กกุ (; โรมาจิ: "Momo no Sekku")" ที่จะจัดขึ้นในวันที่ 3 มีนาคมของทุกปีเพื่อฉลองการเติบโตของเด็กหญิงในช่วงสมัยยุคนาระ โดยจะมีการวางตุ๊กตาฮินะเป็นการตกแต่งภายในบ้านและจะส่งต่อตุ๊กตาจากรุ่นสู่รุ่นไป แต่ทั้งนี้ในปี 1948 รัฐบาลญี่ปุ่นได้ตัดสินใจรวมวันทังโงะ โนะ เซ็กกุ และ ฮินะมัตสึริ เป็นวันเดียวกันโดยใช้ชื่อ "โคโดโมะ โนะ ฮิ (; โรมาจิ: "Kodomo no Hi")" ที่หมายถึงวันของทั้งเด็กชายและเด็กหญิง โดยยังคงกำหนดให้วันดังกล่าวเป็นวันที่ 5 พฤษภาคมของทุกปี
การเฉลิมฉลอง.
แม้จะมีการรวมวันเด็กของทั้งเด็กชายและเด็กหญิงรวมกันเป็นวันเดียวกัน แต่วิธีการเฉลิมฉลองในวันดังกล่าวยังคงปฏิบัติสืบต่อกันมาจนถึงปัจจุบัน เช่น การประดับธงปลาคาร์ฟไว้หน้าบ้านเพื่อเสริมความสิริมงคลและความเจริญก้าวหน้าของเด็กชายในครอบครัวของตนตามความเชื่อของชาวจีนโบราณที่ว่าปลาคาร์ฟที่ว่ายทวนกระแสน้ำเพื่อมุ่งสู่ประตูมังกร (; โรมาจิ: "Ryūmon") ได้สำเร็จในขณะที่ปลาตัวอื่น ๆ ยอมแพ้ จึงสามารถเปรียบเสมือนได้กับมังกรที่กล้าหาญ
หมวกคาบูโตะ เกราะโยโรย (; โรมาจิ: "Yoroi") และตุ๊กตานักรบ (; โรมาจิ: "Gogatsu Ningyo"; ตุ๊กตาเดือนห้า) จะถูกนำมาวางไว้ในบ้านเพื่อเสริมความมั่นคงให้กับเด็กชาย นอกจากนี้ยังทานขนมเฉพาะเทศกาล เช่น เค้กข้าวเหนียว "ชิมากิ (; โรมาจิ: "Chimaki")" หรือ "โมจิโกเมะ (; โรมาจิ: "Mochigome")" ที่ห่อในใบกล้วย
เทศบาลตำบลควนกุน

เทศบาลตำบลควนกุน เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 8 และพื้นที่บางส่วนของหมู่ที่ 2 ของตำบลกะลาเส ในอำเภอสิเกา จังหวัดตรัง เดิมมีฐานะเป็นสุขาภิบาลควนกุนที่จัดตั้งขึ้นใน พ.ศ. 2536 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 2,178 คน
พื้นที่เทศบาลตำบลตั้งอยู่ทางทิศเหนือของอำเภอสิเกา จังหวัดตรัง อยู่ห่างจากที่ว่าการอำเภอสิเกาประมาณ 20.8 กิโลเมตร ศาลากลางจังหวัดตรังประมาณ 50.6 กิโลเมตร อยู่ห่างจากกรุงเทพมหานครประมาณ 839 กิโลเมตร มีพื้นที่รับผิดชอบ 9.84 ตารางกิโลเมตร หรือคิดเป็นพื้นที่ประมาณ 6,150.0 ไร่ และแบ่งพื้นที่เทศบาลออกเป็น 5 ชุมชน ในพื้นที่บางส่วนของตำบลกะลาเส ได้แก่ ชุมชนหัวสะพาน ชุมชนตรอกบก ชุมชนควนกุน ชุมชนร่มเมือง และชุมชนเมืองใหม่
วันเคารพผู้สูงอายุ

วันเคารพผู้สูงอายุ (; โรมาจิ: "Keirō no Hi") หรือ วันผู้สูงอายุ ตรงกับวันจันทร์ที่ 3 ของเดือนกันยายนของทุกปีในประเทศญี่ปุ่น เพื่อเป็นการเฉลิมฉลองการมีสุขภาพดีและอายุยืนยาว วันเคารพผู้สูงอายุในประเทศญี่ปุ่นเริ่มต้นครั้งแรกในจังหวัดเฮียวโงะที่ได้จัดงานวันผู้สูงอายุ (; โรมาจิ: "Toshiyori no Hi") ในวันที่ 15 กันยายน และวันดังกล่าวก็ได้รับความนิยมไปทั่วประเทศจนถึงปี ค.ศ. 1966 รัฐบาลฯ จึงกำหนดวันดังกล่าวให้เป็นวันหยุดราชการตามพระราชบัญญัติวันหยุดราชการ แต่ต่อมาในปี 2003 วันเคารพผู้สูงอายุถูกกำหนดใหม่ให้เป็นวันจันทร์ที่ 3 ของเดือนกันยายนเพื่อสร้างวันหยุดต่อเนื่องรวม 3 วันตามระบบแฮปปี้ซันเดย์ 
ในปี 2015 จากการสำรวจของรัฐบาลญี่ปุ่น พบว่าประชากรที่มีอายุมากกว่า 65 ปีขึ้นไปมีทั้งสื้นราว 34 ล้านคน ในขณะที่ประชากรที่มีอายุมากกว่า 80 ปีขึ้นไปมีมากถึง 10 ล้านคน 
การเฉลิมฉลอง.
แม้ว่าในวันดังกล่าวจะไม่มีประเพณีในการปฏิบัติตนอย่างแน่ชัด แต่องค์กรหรือหน่วยงานท้องถิ่นจะจัดงานเพื่อผู้สูงอายุโดยเฉพาะ เช่น การมอบเบ็นโตและเครื่องใช้ที่จำเป็นอย่างสบู่หรือยาสีฟัน โรงเรียนในท้องถิ่นจะร่วมการจัดการแสดงในบ้านพักคนชรา หรือการจัดการแข่งขันระหว่างผู้สูงอายุ ห้างสรรพสินค้าจะวางจำหน่วยสินค้าเพื่อให้คนในครอบครัวมอบแก่ผู้สูงอายุที่เป็นที่เคารพอย่าง "โยคัง" หรือ ปลาแห้งปรุงรสโรยข้าวราดน้ำชา "ชาซูเกะ"
โบรกปา

โบรกปา คือกลุ่มชุมชนย่อยของชาวดาร์ดซึ่งอาศัยอยู่ทางตะวันออกของกัศมีร์มายาวนาน พวกเขาใช้ภาษาโบรกสตัต ซึ่งเป็นภาษาย่อยของภาษาชีนา จัดอยู่ในตระกูลภาษาอินโด-อารยัน ซึ่งไม่สามารถเข้าใจได้กับภาษาชีนากลุ่มอื่น ๆ ส่วนใหญ่ชาวโบรกปาอาศัยในเขตลาดักของประเทศอินเดีย และมีจำนวนน้อยอาศัยในเขตบัลติสถานของประเทศปากีสถาน ส่วนใหญ่พบในหมู่บ้านทาร์ (Dha), หานู (Hanu), เบียมา (Beama), คาร์กอน (Garkon), ทาร์จิก (Darchiks), ศารจัย (Sharchay), จูลิจัน (Chulichan) และพาตาลิก (Batalik) ในฝั่งอินเดีย และพ้นเส้นควบคุมจะพบบ้านคาโนก (Ganoaks), โมโรล (Morol), ดานานุซาร์ (Dananusar), เจเจทัง (Chechethang) ในเขตที่ราบสูงเดโอซาอี (Deosai) ในเขตบัลติสถานของประเทศปากีสถาน พวกเขาอ้างว่าบรรพบุรุษอพยพมาจากชีลาสในประเทศปากีสถาน
ศัพทมูลวิทยา.
ชื่อ "โบรกปา" เป็นชื่อที่ชาวลาดักใช้เรียกชนกลุ่มนี้ มาจากคำว่า "ดรุกปา" เป็นภาษาทิเบตแปลว่า ชาวเติร์ก หรือมาจาก "โบรกปา" (འབྲོག་པ།) ซึ่งเป็นคำทิเบตที่แปลว่า เผ่าเร่ร่อน
วัฒนธรรม.
ชาวโบรกปาในเลห์ส่วนใหญ่นับถือศาสนาพุทธ ขณะที่ชาวโบรกปาจำนวนหนึ่งในการ์คิลนับถือศาสนาอิสลาม ชาวโบรกปาจะไม่บริโภคนมและสัตว์ปีก รับประทานอาหารสามมื้อคือ เวลาเช้า กลางวัน และค่ำ โดยมากจะรับประทานเนื้อสัตว์โดยมากเป็นเนื้อแกะ สถานะทางเศรษฐกิจของครัวเรือนเป็นตัวกำหนดการบริโภคเนื้อสัตว์ หากมีเทศกาลหรือการประกอบพิธีกรรมจะทำให้ผู้คนเข้าถึงเนื้อแกะได้มากขึ้น
เศรษฐกิจ.
สถานะทางเศรษฐกิจของชาวโบรกปาเปลี่ยนจากสังคมเกษตรกรรมเป็นแรงงานจ้าง การแบ่งงานโดยใช้เพศและอายุกลายเป็นเรื่องพ้นสมัย ชาวโบรกปามีคติผัวเดียวเมียเดียว เป็นครอบครัวเดี่ยว และได้รับการศึกษา โดยพัฒนาสู่การเป็นลูกจ้างในเศรษฐกิจทางทหารและการขนส่งสัมภาระ แสดงให้เห็นถึงการทำงานที่ซับซ้อนของลาดักในภาวะทันสมัย
โปเกมอน มิสทะรีดันเจียน เกตส์ทูอินฟีนิตี

โปเกมอน มิสทะรีดันเจียน เกตส์ทูอินฟีนิตี (; โรมาจิ: "Pokémon Fushigi no Dungeon: Magnagate to Mugendai Meikyū") เป็นวิดีโอเกมแนวโรกไลก์ที่พัฒนาโดยบริษัทสไปค์ชุนซอฟท์ จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด 3ดีเอส ในประเทศญี่ปุ่นในวันที่ 23 พฤศจิกายน พ.ศ. 2555 ในอเมริกาเหนือในวันที่ 24 มีนาคม พ.ศ. 2556 ในยุโรปในวันที่ 17 พฤษภาคม พ.ศ. 2556 และในออสตราเลเซียในวันที่ 18 พฤษภาคม พ.ศ. 2556 ส่วนเนื้อเรื่องตามสไตล์ของโปเกมอน มิสทะรีดันเจียน ผู้เล่นกลายเป็นโปเกมอนและผู้เล่นตกอยู่โลกของโปเกมอนที่ภูมิภาคMist Continent วิธีเลือกโปเกมอนตอบคำถามนิสัยผู้เล่น เขาสุ่มโปเกมอนให้ต่อไปนี้ พิคาชู ซึทาจะ โพคาบู มิจูมารุ และ คิบาโกะ ผู้เล่นจะเลือกคู่หูโปเกมอนได้ เกมนี้เป็นครั้งแรกที่เพิ่มระบบเนื้อหาที่ดาวน์โหลดได้หรือDLC
แม่น้ำพะโค

แม่น้ำพะโค  เป็นแม่น้ำทางตอนใต้ของประเทศพม่า ไหลผ่านพะโคและย่างกุ้ง เชื่อมกับ แม่น้ำย่างกุ้ง ทางตอนใต้ของเมืองย่างกุ้ง แม่น้ำพะโคมีต้นน้ำมาจากลำธารหลายสายบนทิวเขาพะโค เดิมเชื่อว่ามีต้นทางจากภูเขาซินนามอง ในอำเภอและปะด้าน การสำรวจทางอุทกวิทยาสมัยใหม่พบลำธารไกลออกไปทางเหนือในอำเภอพยู่ ซึ่งไหลลงสู่ลุ่มแม่น้ำพะโค แม่น้ำพะโคไหลเข้าสู่เขตย่างกุ้งบรรจบกับแม่น้ำย่างกุ้งที่ มังกี้พอยต์ อำเภอโบตะทอง ซึ่งแม่น้ำต่อจากนี้เรียกกันว่าแม่น้ำย่างกุ้ง
ในปี ค.ศ. 1608 นักผจญภัยชาวโปรตุเกส ฟีลีปึ ดึ บรีตู อี นีโกตึ หรือรู้จักในพม่าว่า งะซีนกา ได้ปล้นสะดมเจดีย์ชเวดากอง คนของเขาเอาระฆังพระเจ้าธรรมเจดีย์ 300 ตันไปโดยใช้ช้างและแรงงานบังคับ ดึ บรีตูเจตนาจะหลอมระฆังเพื่อสร้างปืนใหญ่ แต่ระฆังได้ตกลงไปในแม่น้ำขณะกำลังขนย้าย 
หลายคนพยายามค้นหาระฆังในน้ำขุ่นของแม่น้ำ จนถึงตอนนี้ก็ยังไม่สำเร็จ เจมส์ บลันต์ นักประดาน้ำลึกมืออาชีพได้ดำน้ำสำรวจ 115 ครั้ง โดยใช้ภาพ โซนาร์ ของวัตถุในพื้นที่เพื่อเป็นแนวทาง จนถึงวันนี้ก็ยังไม่ได้รับการกู้คืน นักประดาน้ำชาวพม่าหลายคนเสียชีวิตจากการตามหา รวมถึงนักดำน้ำของกองทัพเรือ 2 คนที่ติดอยู่ในซากเรือในบริเวณใกล้เคียง ระฆังได้กลายเป็นเป้าหมายของความเชื่อทางไสยศาสตร์ระดับชาติที่เชื่อว่าการค้นหาจะถูกคำสาป และการนำระฆังกลับมาเป็นกุญแจสู่การหลุดพ้นจากประเทศยากจน
เขตการปกครองระดับกิ่งมณฑล

เขตการปกครองระดับกิ่งมณฑล หรือ เขตการปกครองระดับอนุมณฑล  ในสาธารณรัฐประชาชนจีน เป็นนครระดับจังหวัดที่ปกครองโดยมณฑล แต่ได้รับการยกฐานะขึ้นกึ่งหนึ่ง ดังนั้น จึงอยู่ภายใต้ระดับมณฑลครึ่งหนึ่ง แต่อยู่เหนือระดับจังหวัดครึ่งหนึ่ง (จึงได้ชื่อว่า กิ่งมณฑล/อนุมณฑล)
การยกฐานะเช่นนี้ใช้กับทุกเขตการปกครอง หน่วยงานการบริหาร และพรรคการเมือง ตัวอย่างเช่น นายกเทศมนตรีของเขตการปกครองระดับกิ่งมณฑล จะมีฐานะเทียบเท่ารองผู้ว่าการมณฑล
เขตการปกครองระดับกิ่งมณฑลยังคงอยู่ภายใต้การปกครองของมณฑล เช่นเดียวกับเขตการปกครองระดับจังหวัด อย่างไรก็ตาม มีนครระดับกิ่งมณฑลจำนวน 5 แห่งที่มีสถานะเพิ่มเป็น นครที่กำหนดไว้โดยเฉพาะในแผนของรัฐ  ด้วย ซึ่งมีอำนาจในระดับมณฑลที่เหนือไปกว่าประเด็นทางเศรษฐกิจ เช่น การเงินของรัฐบาล ศุลกากร การวางแผนกลยุทธ์ทางเศรษฐกิจ นโยบายเศรษฐกิจ กิจการเศรษฐกิจต่างประเทศ การธนาคาร ฯลฯ
เขตการปกครองระดับกิ่งมณฑลมีส่วนประกอบหน่วยย่อยคล้ายกับเขตการปกครองระดับจังหวัด ซึ่งประกอบด้วย พื้นที่ใจกลางเมืองที่ล้อมรอบด้วยพื้นที่ชนบท พื้นที่ดังกล่าวรวมกันแบ่งออกเป็น เขต, และอำเภอหรือนครระดับอำเภอที่อยู่โดยรอบ (โดยทั้งหมดนี้ยกฐานะเป็นระดับกิ่งจังหวัด) ที่ปกครองโดยเขตการปกครองระดับกิ่งมณฑลในนามของมณฑล ซึ่งทั้งหมดมีเขตเมืองเป็นของตนเองที่ล้อมรอบด้วยพื้นที่ชนบทของตนเอง
แผนที่เขตการปกครองระดับกิ่งมณฑลในประเทศจีน.
นครระดับกิ่งมณฑล.
นครเดิม 16 แห่ง ได้เปลี่ยนชื่อเป็น นครระดับกิ่งมณฑล เมื่อวันที่ 25 กุมภาพันธ์ 1994 โดยคณะกรรมการกลางฝ่ายองค์กร ร่วมกับมีฐานะเป็นนครระดับจังหวัดด้วย นครดังกล่าวส่วนใหญ่เป็นเมืองหลวงของมณฑลที่นครนั้นตั้งอยู่
หลังจากที่ฉงชิ่งได้รับการจัดตั้งเป็นนครปกครองโดยตรง ทำให้ปัจจุบันมีนครระดับกิ่งมณฑลจำนวน 15 แห่ง
ฉงชิ่งเคยเป็นนครระดับกิ่งมณฑลของมณฑลเสฉวน จนมาถึงวันที่ 14 มีนาคม 1997 ฉงชิ่งได้กลายเป็นนครอิสระโดยแยกออกจากมณฑลเสฉวนอย่างสิ้นเชิง นอกจากนี้ กองผลิตและก่อสร้างซินเจียงยังมีอำนาจในระดับกิ่งมณฑลอีกด้วย
เฉิงตูเป็นนครระดับกิ่งมณฑลที่มีประชากรมากที่สุด มากกว่าประชากรของนครอิสระอย่างเทียนจิน ในขณะที่ทั้งฮาร์บินและเฉิงตูก็มีพื้นที่ทางบกใหญ่กว่าเทียนจิน
รวมแล้วมีนครระดับกิ่งมณฑล 5 แห่งที่ไม่ใช่เมืองหลวงมณฑลของตนเอง นครทั้งห้านี้ถูกกำหนดให้เป็น "นครที่มีสถานะการวางแผนอิสระ" 
พื้นที่ใหม่ระดับกิ่งมณฑล.
นอกจากนี้ เขตใหม่ผู่ตงของเซี่ยงไฮ้ และเขตใหม่ปินไห่ของเทียนจิน ซึ่งเป็นเขตระดับอำเภอ ก็ยังได้รับอำนาจในระดับกิ่งมณฑลอีกด้วย
จังหวัดปกครองตนเองระดับกิ่งมณฑล.
จังหวัดอีหลี ซึ่งเป็นจังหวัดปกครองตนเองชนชาติคาซัค มี 2 จังหวัดอยู่ในความปกครองคือ จังหวัดอัลไต และจังหวัดถ่าเฉิง และอีก 11 เขตการปกครองระดับอำเภอที่ถูกควบคุมภายใต้เขตอำนาจของจังหวัดอีหลีโดยตรง แต่สถานะทางกฎหมายของจังหวัดอีหลีเป็นเพียงเขตการปกครองระดับจังหวัดเท่านั้น ซึ่งเป็นกรณีพิเศษในระบบเขตการปกครองของจีน และเป็นการไม่ถูกต้องที่จะถือว่าจังหวัดอีหลีเป็นเขตการปกครองระดับกิ่งมณฑล ซึ่งไม่มีหลักเกณฑ์ทางกฎหมาย จนถึงปี 2001 จังหวัดอีหลีก็ได้มีจังหวัดที่ 3 มาอยู่ในความปกครอง หน่วยย่อยที่ควบคุมโดยตรงนั้นได้รับการปกครองในฐานะเป็นส่วนหนึ่งของจังหวัดอีหลี (伊犁地区)
แม่น้ำย่างกุ้ง

แม่น้ำย่างกุ้ง (เรียกกันอีกชื่อว่า แม่น้ำร่างกุ้ง หรือ แม่น้ำไลง์) เกิดขึ้นจากการบรรจบกันของ แม่น้ำพะโค และ แม่น้ำมยิเมคะ (မြစ်မခမြစ်) เป็นชะวากทะเล ที่ไหลจากย่างกุ้ง ลงสู่อ่าวเมาะตะมะ ในทะเลอันดามัน เป็นร่องน้ำที่เรือเดินมหาสมุทรร่องได้จึงมีบทบาทสำคัญในทางเศรษฐกิจของประเทศพม่า
คลองตูนเต้ เชื่อมแม่น้ำย่างกุ้งกับ ดินดอนสามเหลี่ยมปากแม่น้ำอิรวดี ที่ซึ่งครั้งหนึ่งถูกขนานนามว่า 'ชามข้าวแห่งเอเชีย' ประกอบด้วยพื้นที่ อันเขียวชอุ่ม สวนไม้สักและที่ลุ่มน้ำขังป่าชายเลน ปัจจุบันที่หลายแห่งถูกแผ้วถางสำหรับปลูกข้าว
อำเภอหย่งเจีย

อำเภอหย่งเจีย (yon2ko1/ yu3 "ion ko") เป็นอำเภอหนึ่งภายใต้การปกครองของนครระดับจังหวัดเวินโจว ทางตะวันออกเฉียงใต้ของมณฑลเจ้อเจียง สาธารณรัฐประชาชนจีน ตั้งอยู่ห่างจากตัวเมืองเวินโจวไปทางเหนือประมาณ พื้นที่ชมวิวแม่น้ำหนานซีตั้งอยู่ในอำเภอนี้ และแม่น้ำสายนี้ก็ได้รับการประกาศเข้าสู่บัญชีรายชื่อชั่วคราวของศูนย์มรดกโลกองค์การยูเนสโก
วันกีฬาแห่งชาติ (ญี่ปุ่น)

วันกีฬาแห่งชาติ (; โรมาจิ: "Supōtsu no Hi") ตรงกับวันจันทร์ที่สองของเดือนตุลาคมของทุกปีในประเทศญี่ปุ่น เดิมเรียกว่า วันสุขภาพและกีฬาแห่งชาติ หรือ วันพลศึกษา (; โรมาจิ: "Taiiku no Hi") เพื่อฉลองการเปิดพิธีโอลิมปิกฤดูร้อน 1964 การสร้างความสำคัญถึงสุขภาพที่ดีของประชาชน และเล่นกีฬาอย่างมีความสุข ในปี 2020 วันกีฬาแห่งชาติได้เลื่อนจากวันจันทร์ที่สองของเดือนตุลาคมของทุกปีเป็นวันที่ 23 กรกฎาคม เพื่อให้ตรงกับวันเปิดพิธีของโอลิมปิกฤดูร้อน 2020
ประวัติและการเฉลิมฉลอง.
รัฐบาลฯ ได้กำหนดให้วันที่ 10 ตุลาคม ซึ่งเป็นวันเปิดพิธีของโอลิมปิกฤดูร้อน 2020 เป็นวันพลศึกษาในปี 1966 เพื่อจุดประสงค์ที่จะให้ประชาชนมีสุขภาพร่างกายและจิตใจที่แข็งแรง ในวันดังกล่าวโรงเรียนหรือชุมชนท้องถิ่นจะจัดงานกีฬาสี (; โรมาจิ: "Undōkai"; งานออกกำลังกาย) โดยก่อนที่จะเริ่มเล่นกีฬา ก็จะออกกำลังกายเพื่อยืดเส้นยืดสายด้วยการบริหารกาย (; โรมาจิ: "Rajio Taisō") ถึงจะเริ่มเล่นกีฬา โดยกีฬาที่เล่นจะสามารถเล่นเป็นหมู่ได้ง่าย เช่น ชักเย่อ โยนลูกบอล การวิ่งผลัด โยนถุงถั่วให้ลงตระกร้าที่ผูกไว้บนเสาไม้ค้ำสูงที่เรียกว่าทามะอิเระ (; โรมาจิ: "Tamaire") หรือการกลิ้งลูกบอลขนาดใหญ่ไปหาสมาชิกทีมอีกฝั่ง (; โรมาจิ: "Otama Korogashi") เป็นต้น
แต่ต่อมาในปี 2000 ได้มีการเปลี่ยนวันพลศึกษาเป็นวันจันทร์ที่สองของเดือนตุลาคมตามระบบแฮปปี้ซันเดย์ที่ย้ายวันหยุดราชการต่าง ๆ ไปเป็นวันจันทร์เพื่อสร้างวันหยุดติดต่อกันสามวัน และในปี 2018 ได้มีการเปลี่ยนชื่อวันพลศึกษาเป็นวันกีฬาแห่งชาติ โดยมีผลบังคับใช้ในปี 2020 เป็นต้นมา ด้วยเหตุผลที่คำว่า "พลศึกษา" ให้ความรู้สึกที่โน้มไปทางการศึกษาในโรงเรียนมากกว่าและชูความสำคัญของการเล่นกีฬาเพื่อให้สอดคล้องกับโอลิมปิกฤดูร้อน 2020
ฮูสวน

ฮูสวน (มีบทบาทในช่วงคริสต์ทศวรรษ 200–230) มีชื่อในภาษาจีนกลางว่า ฟู่ ซฺวิ่น  เป็นขุนนางของรัฐวุยก๊กในยุคสามก๊ก เดิมรับราชการกับขุนศึกเล่าเปียวในช่วงปลายยุคราชวงศ์ฮั่นตะวันออก
ประวัติ.
ฮูสวนเป็นชาวอำเภอหนีหนาง ("หนี่หยางเซี่ยน") เมืองเป่ย์ตี้ ("เป่ย์ตี้จฺวิ้น") ซึ่งปัจจุบันคือเขตเย่าโจว นครถงชฺวัน มณฑลฉ่านซี ฮูสวนมีความเชี่ยวชาญในการประเมินลักษณะบุคคล ได้รับเลือกเข้ารับราชการเป็นขุนนางพลเรือน และมีตำแหน่งเป็นขุนนางในสำนักราชเลขาธิการ (ชั่งชูหลัง) ภายหลังได้ย้ายไปอยู่แคว้นเกงจิ๋ว (ปัจจุบันครอบคลุมพื้นที่มณฑลหูเป่ย์และหูหนาน) และกลายมาเป็นขุนนางของเล่าเปียวผู้ครองแคว้นเกงจิ๋ว
ในปี ค.ศ. 208 หลังจากเล่าเปียวเสียชีวิตไม่นาน ขุนศึกโจโฉรุกรานแคว้นเกงจิ๋ว ยกทัพมาถึงด้านนอกซงหยง (เซียงหยาง) เมืองเอกของแคว้นเกงจิ๋ว ฮูสวนซึ่งเวลานั้นมีตำแหน่งเป็นขุนนางผู้ช่วยสำนักตะวันออก ("ตงเฉาเยฺวี่ยน") พร้อมด้วยเก๊งอวด และฮันสง ("หัน ซง") โน้มน้าวเล่าจ๋องบุตรชายคนเล็กและผู้สืบตำแหน่งของเล่าเปียวให้ยอมจำนนต่อโจโฉ เล่าจ๋องปฏิบัติตามคำแนะนำ ฮูสวนเข้ารับราชการกับโจโฉและได้รับบรรดาศักดิ์เป็นกวนเน่ย์โหฺว  เป็นบำเหน็จที่ช่วยโน้มน้าวให้เล่าจ๋องยอมจำนน
ในปี ค.ศ. 220 โจผีบุตรชายของโจโฉบังคับพระเจ้าเหี้ยนเต้จักรรพรรดิพระองค์สุดท้ายของราชวงศ์ฮั่นให้สละบัลลังก์ให้ตน แล้วสถาปนารัฐวุยก๊กขึ้น เป็นจุดเริ่มต้นของยุคสามก๊ก ฮูสวนรับราชการเป็นขุนนางมหาดเล็ก ("ซื่อจง") และราชเลขาธิการ ("ชั่งชู") ในราชสำนักของโจผี ฮูสวนเสียชีวิตในรัชศกไท่เหอ (ค.ศ. 227-233) ในรัชสมัยของโจยอยซึ่งเป็นจักรพรรดิผู้ครองราชย์สืบจากโจผี
เมื่อครั้งที่ฮูสวนอยู่ที่แคว้นเกงจิ๋ว ครั้งหนึ่งเคยแสดงความเห็นว่าบังทองเป็น "กึ่งผู้กล้า" และคาดการณ์ล่วงหน้าว่าเผย์ เฉียน  จะกลายเป็นคนมีชื่อเสียงจากการประพฤติที่มีคุณธรรม ข้อคิดเห็นของฮูสวนเกี่ยวกับบังทองได้รับการพิสูจน์ในภายหลังว่าถูกต้อง จากการบังทองได้รับการปฏิบัติที่ด้อยกว่าเมื่อเทียบกับจูกัดเหลียงเมื่อมารับใช้เล่าปี่ ส่วนเผย์ เฉียนในที่สุดได้เป็นหัวหน้าราชเลขาธิการ ("ชั่งชูลิ่ง") ในวุยก๊กและมีชื่อเสียงในฐานะผู้มีคุณธรรม ระหว่างที่ฮูสวนรับราชการกับโจโฉ ได้คาดการณ์อย่างแม่นยำว่าเว่ย์ เฝิ่งจะก่อกบฏในสักวัน ซึ่งก็กลายเป็นจริงในปี ค.ศ. 219
โบบอยบอย เดอะมูฟวี่ 2

โบบอยบอย เดอะมูฟวี่ 2  เป็นภาพยนตร์ซูเปอร์ฮีโรของประเทศมาเลเซีย เป็นภาคต่อจากภาพยนตร์โบบอยบอย เดอะมูฟวี่ กำกับโดยนิซาม ราซัก เขียนบทโดยนิซาม ราซักและอนาส อับดุล อาซิซ ดนตรีประกอบโดยยูริ หว่อง ผู้สร้างโดยAnimonsta Studios ออกฉายในโรงภาพยนตร์พร้อมกัน 4 ประเทศได้แก่ ประเทศมาเลเซีย ประเทศอินโดนีเซีย ประเทศบรูไนและประเทศสิงคโปร์ วันที่ 8 สิงหาคม พ.ศ. 2562 ออกฉายในโรงภาพยนตร์ในประเทศเวียดนาม วันที่ 30 สิงหาคม พ.ศ. 2562 ส่วนในประเทศไทยฉายในทางเน็ตฟลิกซ์ เสียงภาษาอังกฤษและมาเลเซีย เฉพาะซับไทยเท่านั้น
เรื่องย่อ.
โบบอยบอยและเพื่อนๆ ต้องปกป้องพลังเอเลเมนทัลจากวายร้ายยุคโบราณที่กลับมาทวงอำนาจคืนและวางแผนก่อมหันตภัยร้ายทำลายล้างจักรวาล
ศังกราจารย์มนเทียร

ศังกราจารยมนเทียร เป็นมนเทียรบูชาพระศิวะตั้งอยู่บนเขาศังกราจารย์ในเทือกเขาซาบาร์วาน ในเมืองศรีนคร จัมมูและกัศมีร์, ประเทศอินเดีย
ครั้งหนึ่งอาทิศังกระเคยเดินทางมาที่มนเทียรนี้ และนับจากนั้นมนเทียรก็มีความเกี่ยวข้องกับท่านมาโดยตลอด จนถึงการนำชื่อของท่านมาตั้งชื่อมนเทียร นอกจากนี้มนเทียรนี้ยังเป็นที่สักการะในบรรดาพุทธศาสนิกชนเช่นกัน ชาวกัศมีร์ที่นับถือศาสนาฮินดูเฉลิมฉลองมหาศิวราตรีเป็นประจำที่ศังกราจารยมนเทียร
ในปัจจุบันมนเทียรมีผู้เข้ามาสักการะไม่ขาดสาย และเป็นหนึ่งในจุดจาริกแสวงบุญตามอมรนาถยาตราไปยังอมรนาถมนเทียร
ลาล พิหารี

ลาล พิหารี หรือ ลาล พิหารี "มฤตัก" (Lal Bihari "Mritak", เกิดปี 1955) เป็นเกษตรกรและนักเคลื่อนไหวชาวอินเดีย จากอมิโลใสอำเภออะฌัมครห์ รัฐอุตตรประเทศ ผู้เคยถูกทางการประกาศเป็นผู้เสียชีวิตแล้วในระหว่างปี 1975 ถึง 1994 เขาต่อสู้กับระบบราชการของอินเดียเป็นเวลา 19 ปีเพื่อยืนยันแก่รัฐว่าเขายังมีชีวิตอยู่ ในขณะเดียวกัน เขาเติมชื่อ "มฤตัก" (แปลว่า เสียชีวิตแล้ว) เข้าไปในชื่อของเขา รวมทั้งตั้งสมาคมเพื่อผู้เสียชีวิตอุตตรประเทศ "มฤตักสงฆ์" เพื่อสร้างความสนใจของสาธารณะเกี่ยวกับกรณีอื่นที่คล้ายกันกับเขา
ชีวประวัติ.
พิหารีเป็นผู้ชายธรรมดาที่อาศัยอยู่ในหมู่บ้านเล็ก ๆ แห่งหนึ่งในชนบทของรัฐอุตตรประเทศ วันหนึ่งเขาประสงค์ทำเรื่องขอกู้ยืมเงินจากธนาคารซึ่งจำเป็นต้องใช้เอกสารยืนยันตัวตน เขาจึงเดินทางไปยังสำนักงานสรรพากรที่ศาลาว่าการอำเภออะฌัมครห์เพื่อขอเอกสารยืนยันตัวตน แต่เจ้าหน้าที่รัฐกลับแจ้งว่าเขาเป็นผู้เสียชีวิตไปแล้วตามระเบียนของรัฐ โดยมีลุงของพิหารีเป็นผู้แจ้งแก่รัฐว่าพิหารีเสียชีวิต เพื่อที่ลุงจะได้ครอบครองที่ดินขนาดไม่ถึงหนึ่งเอเคอร์ในฆาลีลาบาดที่เป็นทรัยพ์สินของพิหารี เนื่องจากรัฐขึ้นทะเบียนพิหารีว่าเป็นผู้เสียชีวิต จึงมีการถ่ายโอนกรรมสิทธิ์ที่ดินให้แก่ลุงในฐานะผู้รับมรดก
นอกจากนี้ พิหารียังพบอีกว่ามีรายชื่อบุคคลอีกกว่า 100 คนที่เผชิญสถานการณ์เดียวกัน เขาจึงตั้งสมาคมเพื่อผู้เสียชีวิตอุตตรประเทศ "มฤตักสงฆ์" ขึ้นมา ปัจจุบันสมาคมมีสมาชิกกว่า 20,000 คนทั่วประเทศ และสำเร็จในการกู้คืนสถานะของบุคคลจากเสียชีวิตมาแล้วสี่คน (ข้อมูลปี 2004)
ตลอดระยะเวลานับจากนั้น พิหารีพยายามจัดกิจกรรมและสร้างความสนใจในสาธารณชนขึ้นด้วยวิธีต่าง ๆ เขาจัดพิธีศพให้กับตัวเองพร้อมทั้งเรียกเงินชดเชยสำหรับแม่หม้ายให้กับภรรยาของเขา ในปี 1980 เข้าเติมคำว่า "มฤตัก" (เสียชีวิต) เข้าในชื่อของเขา รวมถึงลงนามในเอกสารต่าง ๆ ในชื่อ "ลาล พิหารี ผู้ล่วงลับ" เขาเคยสมัครลงแข่งเลือกตั้งกับราชีพ คานธี ในปี 1989 เพื่อพิสูจน์ว่าเขายังไม่เสียชีวิต กระทั่งในปี 1994 หรือราว 19 ปีหลังเขาเคลื่อนไหวและต่อสู้ทางกฎหมาย รัฐบาลได้แก้ไขสถานะของเขาจากผู้เสียชีวิตเป็นผู้ยังมีชีวิตอยู่
พิหารีได้รับรางวัลอิกโนเบลสาขาสันติภาพในปี 2003 และในปี 2004 เขาได้ลงสมัครเลือกตั้งเป็นสมาชิกสภาในเขตเลือกตั้งลาลคังช์ รัฐอุตตรประเทศ
ในวัฒนธรรมสมัยนิยม.
ในปี 2021 สาติษ กาวศิกสร้างภาพยนตร์เกี่ยวกับเรื่องของพิหารี ในชื่อ "กากัซ", ผลิตโดยซาลมาน ข่าน ภายใต้ซาลมาน ข่าน ฟิล์มส์ นำแสดงโดยปันกัช ตริปตี, โมนัล คัชชร และ อมร อุปัธยาย ออกฉายครั้งแรกบน ZEE5 ในวันที่ 7 มกราคม 2021
เดอะโดราเอมอนส์ (วิดีโอเกม)

เดอะโดราเอมอนส์  หรือที่รู้จักกันในชื่อโดราเอมอนเฟรนด์ชิปเลเจนส์  เป็นวิดีโอเกมเล่นตามบทบาทที่ออกจำหน่ายใน ค.ศ. 1995 ซึ่งพัฒนาโดยบริษัทริเวอร์ฮิลซอฟต์และเผยแพร่โดยโชงากูกังสำหรับทรีดีโอ เกมนี้วางจำหน่ายในญี่ปุ่นเมื่อวันที่ 7 เมษายน ค.ศ. 1995 โดยอิงจากมังงะเรื่อง"โดราเอมอน" (และยังมีเรื่องแยกในระดับที่น้อยกว่าคือ"แก๊งป่วนก๊วนโดราเอมอน")
เกมนี้โดดเด่นเพราะมีตัวละครเพิ่มเติมอีกหกตัวจากภาพยนตร์สั้น ค.ศ. 1995 เรื่อง "2112 กำเนิดโดราเอมอน" ซึ่งเป็นตัวละครที่คล้ายกับโดราเอมอนหกตัวที่เรียกรวมกันว่า"แก๊งป่วนก๊วนโดราเอมอน" และจนถึงปัจจุบัน เกมดังกล่าวเป็นภาคเดียวที่สร้างจากซีรีส์"โดราเอมอน"ที่มีตัวละครเหล่านี้
รูปแบบการเล่น.
"เดอะโดราเอมอนส์"เป็นวิดีโอเกมเล่นตามบทบาทแบบผลัดตา เช่นเดียวกับเกมเล่นตามบทบาทส่วนใหญ่ รูปแบบการเล่นประกอบด้วยสามส่วน ได้แก่: โลกภายนอก, หน้าจอการต่อสู้ และอินเทอร์เฟซเมนู โดยในส่วนโลกภายนอกของเกมนี้ ผู้เล่นสามารถนำทางตัวละครเอกผ่านสถานที่ต่าง ๆ และสามารถโต้ตอบกับตัวละครรวมถึงวัตถุอื่น ๆ เกมนี้ต่างจากเกมเล่นตามบทบาทแบบผลัดตาเดินส่วนใหญ่ ซึ่งปกติแล้วจะแสดงเป็นมุมมองจากด้านบน แต่ส่วนโลกภายนอกในเกมนี้ทั้งหมดจะแสดงเป็นแบบเลื่อนด้านข้าง โดยบางสถานที่จะแสดงเป็นพื้นที่แบบหน้าจอเดียว
ฉากการต่อสู้จะมีระบบการต่อสู้แบบมาตรฐานในรูปแบบผลัดตา ระบบการต่อสู้ดังกล่าวเกี่ยวข้องกับอุปกรณ์และไอเทมจากซีรีส์"โดราเอมอน"ซึ่งสามารถได้รับจากโลกภายนอกเพื่อนำไปใช้ในการต่อสู้ได้ โดยมีช่องสำหรับใส่อุปกรณ์ต่าง ๆ ที่ใช้ในการต่อสู้จำนวนหกช่อง พร้อมด้วยช่องพลังพิเศษอีกหนึ่งช่อง และเนื่องจากเกมนี้มุ่งเป้าไปที่เด็ก ดังนั้น จึงได้ปรับปรุงองค์ประกอบหลายอย่างของเกมให้เรียบง่ายขึ้นเพื่อให้เข้าถึงได้ง่ายขึ้น ตัวอย่างเช่น อินเทอร์เฟซเมนูได้รับการออกแบบในลักษณะที่ช่วยให้เด็ก ๆ สามารถเข้าถึงไอเทมและอุปกรณ์ต่าง ๆ ที่ได้รับในเกมได้อย่างง่าย
โครงเรื่อง.
เกมนี้เริ่มต้นด้วยเรื่องราวเบื้องหลังการเกิดของโดราเอมอน รวมถึงช่วงเวลาที่เขาและแมวหุ่นยนต์ตัวอื่น ๆ ถูกสร้างขึ้นที่โรงงานที่ผลิตพวกมัน ตลอดจนชีวิตของมันในช่วงที่เรียนอยู่โรงเรียนหุ่นยนต์ ซึ่งได้พบกับหุ่นยนต์แมวตัวอื่น ๆ ที่มีลักษณะคล้ายกับมัน ซึ่งในท้ายที่สุดจะกลายมาเป็น "แก๊งโดราเอมอน" ที่ต่อมาเรียกตัวเองว่า"โดรา โดรา เซเวน (DD7)" ในช่วงเวลาที่โดราเอมอนได้กลายมาเป็นเพื่อนสนิทกับพวกมัน รวมถึงตามที่แสดงในฉากต่าง ๆ โดราเอมอนและแก๊งโดราเอมอนต่างก็ใจดีและเป็นมิตรต่อกันในช่วงเวลาที่อยู่ที่โรงเรียนหุ่นยนต์ แม้ว่าจะมีทั้งข้อดีและข้อเสียที่พวกเขาได้เผชิญในโรงเรียนก็ตาม ซึ่งฉากนี้ยังแนะนำสมาชิกแก๊งโดราเอมอนทั้งหกตัวอย่างย่อ ๆ พร้อมทั้งให้รายละเอียดเกี่ยวกับอาชีพและสัญชาติของพวกมัน
พาทองค์

พาทองค์ (อักษรโรมัน: "PaTaank") เป็นวิดีโอเกม ค.ศ. 1994 ที่ได้รับการพัฒนาและเผยแพร่โดยบริษัทพีเอฟ เมจิก สำหรับระบบทรีดีโอ
รูปแบบการเล่น.
"พาทองค์"เป็นเกมพินบอลที่ผู้เล่นควบคุมพินบอลแล้วพุ่งเข้าหาเป้าหมาย
การพัฒนาและการตลาด.
"พาทองค์"ได้รับการพัฒนาโดยบริษัทพีเอฟ เมจิก ซึ่งตั้งอยู่ในซานฟรานซิสโก สำหรับบริษัทในเครืออย่างคริสตัลไดนามิกส์ ซึ่งบริษัทในเครือนี้ได้สร้างชื่อให้กับตัวเองในฐานะชื่อที่เป็นที่ต้องการในช่วงเริ่มแรกของทรีดีโอ อินเตอร์แอกทีฟมัลติเพลเยอร์ เกมนี้ถือเป็นเกมแรกที่เซ็นสัญญากับโปรแกรมพันธมิตรด้านการเผยแพร่, การจัดขาย และการจัดจำหน่ายของบริษัทในช่วงต้น ค.ศ. 1994 ร็อบ ฟูลอป ซึ่งเป็นผู้อำนวยการผลิต ได้แนะนำว่าผู้ผลิตคอนโซลอย่างเดอะทรีดีโอ คัมพานี เป็นผู้จ่ายเงินค่าการผลิตโครงการนี้ ซึ่งก็คล้ายกับที่บริษัทฟิลิปส์จัดสรรเงินทุนให้แก่ผู้พัฒนาโครงการ"แมกซ์เมจิก"สำหรับซีดี-ไอ เขากล่าวว่า "เราสนใจเครื่องเหล่านี้เพราะว่ามันจะทำให้เราสามารถทำงานกับภาพและเสียงจริงได้ และนั่นถือเป็นแนวคิดใหม่ที่จะเปิดโอกาสให้เราได้ทำสิ่งใหม่ ๆ" เมื่อถูกถามถึงที่มาของเกม ฟูลอปตอบว่า "พวกเราแค่อยากทำอะไรเจ๋ง ๆ ให้แก่ระบบทรีดีโอ ... และเกมพินบอล 3 มิติก็ดูเจ๋งดี .. ดังนั้น เราจึงพยายามสร้างมันขึ้นมา ผลออกมาโอเค ... แน่นอนว่าไม่ใช่เกมที่ยอดเยี่ยมตามมาตรฐานใด ๆ" ฟูลอปยังกล่าวอีกว่าแนวคิดการเล่นในฐานะบอลภายในเครื่องพินบอลอาจเป็นนวัตกรรมใหม่เกินไปสำหรับยุคนั้น อนึ่ง บริษัทบีเอ็มจี อินเตอร์แอกทีฟ ได้รับลิขสิทธิ์ในการจัดจำหน่ายเกมในทวีปยุโรปและประเทศญี่ปุ่น ส่วนชื่อเกม (ออกเสียงว่า "พู-ทองค์") เป็นการเลียนเสียงธรรมชาติที่ลูกพินบอลหรือลูกพัคส่งออกมาเมื่อกระทบกับพื้นผิว
การตอบรับ.
นิตยสาร"เนกซ์เจเนอเรชัน"ได้วิจารณ์เกมนี้โดยให้คะแนน 2 ดาวเต็ม 5 และระบุว่า "เป็นแนวคิดที่น่าสนใจ ซึ่งทำได้ไม่ดี" ส่วนนิตยสาร"เอนเตอร์เทนเมนต์วีกลี"ให้คะแนนเกมดังกล่าวที่เอลบ
ธงขาวฟ้าขาว

ธงขาวฟ้าขาว  คือธงที่ใช้ในการเคลื่อนไหวเพื่อต่อต้านการก่อสงครามจากกรณีสงครามรัสเซีย–ยูเครน โดยเริ่มจากผู้ใช้บัญชีท่านหนึ่งในโซเชียลมีเดียที่เสนอ ธงนี้กลายเป็นสัญลักษณ์บ่งบอกถึงการอยู่ฝ่ายตรงข้ามกับรัฐบาลปัจจุบันของรัสเซีย
ธารา ปิตุเตชะ

ธารา ปิตุเตชะ (เกิด 15 สิงหาคม พ.ศ. 2504) ชื่อเล่น ทุ่น ปัจจุบันดำรงตำแหน่งเป็นรองหัวหน้าพรรคประชาธิปัตย์ และอดีตสมาชิกสภาผู้แทนราษฎรจังหวัดระยอง 4 สมัย
ประวัติ.
ธารา เกิดเมื่อวันที่ 15 สิงหาคม พ.ศ. 2504 ที่อำเภอบ้านค่าย จังหวัดระยอง เป็นบุตรของสาคร ปิตุเตชะ อดีตกำนันตำบลบางบุตร (27 มีนาคม พ.ศ. 2476 - 13 พฤศจิกายน พ.ศ. 2561) กับ ทอด ปิตุเตชะ (10 กรกฎาคม พ.ศ. 2476 - 12 มกราคม พ.ศ. 2568) เป็นน้องชายนายปิยะ ปิตุเตชะ อดีตนายก อบจ.ระยอง และเป็นพี่ชายนายสาธิต ปิตุเตชะ
สำเร็จการศึกษาปริญญาตรี บริหารธุรกิจบัณฑิต สาขาบริหารธุรกิจ (ทรัพยากรมนุษย์) จากสถาบันราชภัฏรำไพพรรณี
การทำงาน.
เขาเป็นนักการเมืองชาวระยอง เคยสมัครรับเลือกตั้งครั้งแรกในปี พ.ศ. 2548 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในนามพรรคไทยรักไทย ซึ่งเป็นการลงสมัครคนละพรรคกับ สาธิต ปิตุเตชะ และเขาได้รับเลือกตั้งเป็นสมัยแรก (พรรคไทยรักไทยได้รับเลือกตั้งยกทั้งจังหวัด) 
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาย้ายไปลงสมัครในนามพรรคประชาธิปัตย์ พรรคเดียวกับน้องชาย และได้รับเลือกตั้งอีกสมัย และได้รับเลือกตั้งอีก 2 สมัยต่อเนื่อง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาเป็นรองประธานกรรมาธิการพลังงาน ในสภาผู้แทนราษฎรไทย ชุดที่ 25
สภาผู้แทนราษฎร.
ธารา ปิตุเตชะ ได้รับเลือกตั้งเป็นสมาชิกสภาผู้แทนราษฎรทั้งหมด 4 สมัย
เอเวอเรสต์ มนุษย์หิมะเพื่อนรัก

เอเวอเรสต์ มนุษย์หิมะเพื่อนรัก  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2562 ผลิตโดย ยูนิเวอร์แซลสตูดิโอส์ ภาพยนตร์เขียนบทและกำกับโดย จิล คัลตัน และแสดงนำโดย โคลอี เบนเน็ต, อัลเบิร์ต ไจ่, เทนซิง นอร์เกย์ เทรนเนอร์, เอ็ดดี้ อิซซาร์ด, ซาร่าห์ พอลสัน, โจว ไฉ่ฉิน, และมิเชล หว่อง
การตอบรับ.
รอตเทนโทเมโทส์รายงานว่าร้อยละ 82 ของผู้วิจารณ์ 169 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.7 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 61 เต็ม 100 คะแนน ซึ่งประเมินโดยผู้วิจารณ์ 28 คน
พัชรี ทับทอง

พัชรี ทับทอง (เกิด 6 ตุลาคม 2536) เป็นนักแสดง นางแบบ และนักธุรกิจหญิงชาวไทย โด่งดังจากโฆษณาไทยประกันชีวิต ชุด พ่อเป็นใบ้ และภาพยนตร์เรื่อง 407 เที่ยวบินผี และภาพยนตร์เรื่อง ลูกทุ่งซิกเนเจอร์
ประวัติ.
พัชรี ทับทอง มีชื่อเล่นว่า จอย เกิดเมื่อวันที่ 6 ตุลาคม พ.ศ. 2536 เป็นลูกคนโตในบรรดาพี่น้อง 3 คนมีน้องสาวที่เป็นนักแสดงเช่นเดียวกันคือ กระปุก พัชรา ทับทอง จบการศึกษาระดับชั้นมัธยมศึกษาตอนปลายจาก โรงเรียนกุหลาบวิทยา ระดับปริญญาตรี คณะศิลปะและการออกแบบ สาขาวิชาการออกแบบและนิเทศศิลป์ มหาวิทยาลัยรังสิต (ปัจจุบันคณะศิลปะและการออกแบบ ได้เปลี่ยนชื่อเป็น วิทยาลัยการออกแบบ มหาวิทยาลัยรังสิต) โดยได้เข้ารับปริญญาบัตรเมื่อวันอาทิตย์ที่ 11 ธันวาคม พ.ศ. 2559
ชีวิตส่วนตัว.
แต่งงานกับ นิโค โวคูคา เมื่อปี พ.ศ. 2561 นาย นิโค โวคูคา สามีปัจจุบันเป็นผู้ต้องหาหนีหมายจับศาลอาญาในคดีฉ้อโกงประชาชน มีบุตรสาว 1 คน ชื่อ น้องซัมเมอร์
แขวงห้วยขวาง

ห้วยขวาง เป็นแขวงหนึ่งในพื้นที่เขตห้วยขวาง กรุงเทพมหานคร เป็นที่ตั้งของศูนย์วัฒนธรรมแห่งประเทศไทย ศูนย์ซ่อมบำรุงรถไฟฟ้ามหานคร ทั้งสายเฉลิมรัชมงคลและสายสีส้ม และที่ตั้งสำนักงานเขตห้วยขวาง
ที่ตั้งและอาณาเขต.
แขวงห้วยขวางตั้งอยู่ทางทิศตะวันตกของเขตห้วยขวาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
แขวงบางกะปิ

บางกะปิ เป็นแขวงหนึ่งในพื้นที่เขตห้วยขวาง กรุงเทพมหานคร
เป็นแขวงที่มีพื้นที่ใหญ่ที่สุดในเขตห้วยขวาง
ที่ตั้งและอาณาเขต.
แขวงบางกะปิตั้งอยู่ทางทิศใต้ของเขตห้วยขวาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
แขวงสามเสนนอก

สามเสนนอก เป็นแขวงหนึ่งในพื้นที่เขตห้วยขวาง กรุงเทพมหานคร เป็นแขวงที่มีขนาดเล็กที่สุดของเขตห้วยขวาง สภาพโดยทั่วไปของแขวงเป็นแหล่งที่อยู่อาศัยหนาแน่นน้อยและหนาแน่นปานกลาง และเป็นที่ตั้งของสถานีภาวนา รถไฟฟ้าสายสีเหลือง
ที่ตั้งและอาณาเขต.
แขวงสามเสนนอกตั้งอยู่ทางทิศตะวันออกเฉียงเหนือของเขตห้วยขวาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
วัดเถรพลาย

วัดเถรพลาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังน้ำซับ อำเภอศรีประจันต์ จังหวัดสุพรรณบุรี
วัดเถรพลายเป็นวัดเก่าแก่สมัยกรุงศรีอยุธยา จากหลักฐานทางโบราณคดีมีเจดีย์ยุคโบราณก่อด้วยอิฐ ยอดเจดีย์เป็นเนื้อสำริดเก่าแก่ มีลักษณะดอกบัวหงาย 7 ชั้น สันนิษฐานตั้งชื่อวัดตามประวัติที่สมเด็จพระนเรศวรมหาราช ทรงกระทำยุทธหัตถีที่ดอนเจดีย์ แล้วขุนศึกผู้ใหญ่แวะพักรบเพื่อให้ทหารและช้างพลายได้พัก ก่อนที่จะเดินทางไปบ้านหนองสาหร่าย จึงตั้งชื่อวัดว่า "วัดเถรพลาย" ซึ่งมีความหมายว่า "ช้างของขุนศึกผู้ใหญ่" นอกจากนั้นสมเด็จพระนเรศวรมหาราชได้สร้างพระขุนแผนขึ้น เพื่อมอบเป็นขวัญและกำลังใจแก่ทหาร และส่วนหนึ่งนำบรรจุกรุไว้ที่เจดีย์วัดเถรพลาย จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2423 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534
บริเวณลานหน้าวัดมีท้าวเวสสุวรรณโชคดี และท้าวเวสสุวรรณปลดหนี้ มีกระถางธูปใหญ่ เชื่อกันว่า ท่านจะเป็นผู้ปกปักษ์ ผู้รักษา ให้มีความสุข มีโชค มีลาภ มีแต่สิ่งดี ๆ เข้ามาในชีวิต ท้าวเวสสุวรรณประดิษฐานอยู่หน้าเจดีย์เก่าสมัยอยุธยา ซึ่งมีอยู่ 2 องค์ องค์ทางด้านซ้าย จะเป็นท้าวเวสสุวรรณ ปางถือกระบอง เช่นเดียวเหมือนกับที่อื่น แต่องค์ขวามือ จะมีความพิเศษ แปลกไม่เหมือนที่ใดในโลก โดยจะเป็นองค์ยืน แต่ในมือขององค์ท้าวเวสสุวรรณ ยืนถือกระดานชนวน หรือ เรียกว่าปางสางบัญชี ซึ่งถือเป็นองค์เดียวในโลกที่เป็นปางนี้ โดยมีชื่อเรียกว่า "ท้าวปลดหนี้"
เฉือนคมธุรกิจปิดเกมแค้น

เฉือนคมธุรกิจปิดเกมแค้น (; โรมาจิ: "Roppongi Kurasu"; #เปลี่ยนทาง) เป็นละครโทรทัศน์ญี่ปุ่นภายใต้โครงการความร่วมมือญี่ปุ่น–เกาหลีใต้ โดยดัดแปลงจากละครโทรทัศน์เกาหลีเรื่อง"ธุรกิจปิดเกมแค้น" ของเจทีบีซี ออกอากาศทางสถานีโทรทัศน์ทีวีอาซาฮิ นำแสดงโดย เรียวมะ ทาเกอูจิ แสดงเป็น อาราตะ มิยาเบะ
การผลิต.
"เฉือนคมธุรกิจปิดเกมแค้น" เกิดขึ้นภายใต้โครงการความร่วมมือญี่ปุ่น–เกาหลีใต้ โดยมี โช กวัง-จิน ผู้เขียนเว็บตูนต้นฉบับ และ คิม ซ็อง-ยุน ผู้กำกับซึ่งรับหน้าที่ดูแลส่วนผลิตของ"ธุรกิจปิดเกมแค้น" เป็นส่วนหนึ่งของโครงการความร่วมมือนี้
ตัวละครเอกของเรื่องแสดงโดย เรียวมะ ทาเกอูจิ ได้รับข้อวิพากษ์วิจารณ์จากผู้ชมชาวเกาหลีใต้ ชาวญี่ปุ่นชี้ให้เห็นถึงข้อแตกต่างระหว่างความยาวตอนของละครโทรทัศน์เกาหลีที่ผลิตจำนวนตอนราว 16 ตอน ขณะที่ละครโทรทัศน์ญี่ปุ่นนั้นผลิตตอนในจำนวนที่น้อยกว่า (โดยปกติ 10–12 ตอน) ซึ่งอาจทำให้การดำเนินเรื่องนั้นรวบรัด
วัดพระพุทธโฆสาจารย์

วัดพระพุทธโฆสาจารย์ หรือ วัดเจินฎ็อมแฎก (វត្តព្រះពុទ្ធឃោសាចារ្យ) เป็นวัดที่กรุงพนมเปญ ประเทศกัมพูชา ด้วยเหตุที่วัดอยู่ใต้โอร์จีนตีเหล็ก จึงได้ชื่อว่า "วัดเจินฎ็อมแฎก" ซึ่งแปลว่า "จีนตีเหล็ก"
ตามประวัติสร้างขึ้นตามพระบรมราชโองการของเจ้าพระยาญาติ ผู้ตั้งเมืองพนมเปญ ได้สถาปนากรุงพนมเปญเป็นราชธานีครั้งแรกในปี พ.ศ. 1978 แล้วสร้างวัดวาอารามพร้อม ๆ กันหลายวัด ดังความว่า "พระบรมมหาราชวังได้ก่อสร้างขึ้นทางทิศตะวันออกเฉียงใต้ของภูเขาโดนเปญ (เขายายเพ็ญ) พระองค์ได้จัดแจงขุดคลอง พูนดินก่อสร้างถนนหนทาง และวัดพนมให้ได้สดสวยงาม เจดีย์ใหญ่เหนือยอดเขาโดนเปญ ตั้งอยู่ด้านหลังพระวิหาร ได้ถูกก่อสร้างโดยพระองค์ เพื่อที่จะประดิษฐานพระพุทธรูปจตุรทิศทำด้วยสัมฤทธิ์ พระองค์ได้จัดแจงสร้างวัดวาอารามที่รอบวัดพนม มีวัดลังกา สำหรับประดิษฐานพระคัมภีร์ไตรปิฎก วัดอุณาโลมและวัดพระพุทธโฆสะ (วัดเจ็นด็อมแดก-วัดจีนตีเหล็ก)"
วัดพระพุทธโฆสาจารย์ได้รับการบูรณะโดยเจ้าพระยาบดินทรเดชา (สิงห์ สิงหเสนี) เมื่อครั้งที่ยกทัพมาที่กรุงพนมเปญ สันนิษฐานว่าวัดคงเกิดความเสียหายมากหลังจากเวียดตามเข้ามาปกครองพนมเปญ เจ้าพระยาบดินทรเดชา (สิงห์ สิงหเสนี) ได้บูรณปฏิสังขรณ์วัดและสร้างเจดีย์บรรจุพระบรมสารีริกธาตุ ใน พ.ศ. 2385 เป็นเจดีย์ย่อมุมไม้สิบสองทรงเครื่อง
หน้าวัดมีตุ๊กตาจีนแต่งตัวแบบทหารจีนสมัยราชวงศ์หมิง ด้านหน้าวิหารโดยมีศิลาจารึกเจ้าพระยาบดินทรเดชา (สิงห์ สิงหเสนี) ปักอยู่ด้านหน้าเจดีย์
วัดลังกา (พนมเปญ)

วัดลังกา  เป็นวัดที่ตั้งอยู่ในกรุงพนมเปญ ประเทศกัมพูชา
ตามพระราชพงศาวดารกัมพูชากล่าวว่า เจ้าพระยาญาติ ผู้ตั้งเมืองพนมเปญ ทรงได้ปฏิสังขรณ์วัดพนมโฎนปึญ (วตฺตภฺนํฎูนเพญ) และทรงให้สร้างวัดอีกหลายแห่ง ดังความว่า "พระบรมมหาราชวังได้ก่อสร้างขึ้นทางทิศตะวันออกเฉียงใต้ของภูเขาโดนเปญ (เขายายเพ็ญ) พระองค์ได้จัดแจงขุดคลอง พูนดินก่อสร้างถนนหนทาง และวัดพนมให้ได้สดสวยงาม เจดีย์ใหญ่เหนือยอดเขาโดนเปญ ตั้งอยู่ด้านหลังพระวิหาร ได้ถูกก่อสร้างโดยพระองค์ เพื่อที่จะประดิษฐานพระพุทธรูปจตุรทิศทำด้วยสัมฤทธิ์ พระองค์ได้จัดแจงสร้างวัดวาอารามที่รอบวัดพนม มีวัดลังกา สำหรับประดิษฐานพระคัมภีร์ไตรปิฎก วัดอุณาโลมและวัดพระพุทธโฆสะ (วัดเจ็นด็อมแดก-วัดจีนตีเหล็ก)" โดยมี 3 วัดที่ตั้งชื่อสอดคล้องกัน คือ วัดเกาะ วัดลังกา และวัดพระพุทธโฆสาจารย์ โดยเกี่ยวข้องกับเรื่องที่กล่าวว่า พระพุทธโฆสะไปคัดลอกคัมภีร์จากเกาะลังกา วัดสร้างเมื่อ พ.ศ. 1985
ในช่วงเขมรแดงปกครอง วัดถูกใช้เป็นโกดังเก็บของจึงทำให้วัดรอดพ้นจากการทำลายโดยสิ้นเชิงจากเขมรแดง
เขตผู้ว่าการเชียร์นีกอฟ

เขตผู้ว่าการเชียร์นีกอฟ  เป็นเขตผู้ว่าการ (guberniya) ของจักรวรรดิรัสเซียในภูมิภาคทางประวัติศาสตร์ของฝั่งซ้ายของยูเครน ซึ่งได้รับการก่อตั้งใน ค.ศ. 1802 จากพื้นที่ของเขตผู้ว่าการมาโลรอสซียา และมีศูนย์กลางการปกครองอยู่ที่เชียร์นีกอฟ ในขณะที่เขตผู้ว่าการมาโลรอสซียาเดิมได้แปลงสภาพไปเป็นเขตข้าหลวงมาโลรอสซียา ซึ่งประกอบไปด้วย เขตผู้ว่าการเชียร์นีกอฟ, เขตผู้ว่าการปอลตาวา และเขตผู้ว่าการฮาร์คอฟ ซึ่งถูกเพิ่มเข้ามาในเวลาต่อมา
ใน ค.ศ. 1919 อันสืบเนื่องมาจากการรุกรานไปทางทิศตะวันตกโดยบอลเชวิค ทำให้เทศมณฑลทางตอนเหนือ 4 เขต ถูกยกให้กับเขตผู้ว่าการโกเมลซึ่งถูกปกครองโดยสหพันธ์สาธารณรัฐสังคมนิยมโซเวียตรัสเซีย และใน ค.ศ. 1926 เทศมณฑลดังกล่าวถูกโอนถ่ายให้เป็นของเขตผู้ว่าการเบรียนสค์ ซึ่งในปัจจุบันเป็นส่วนหนึ่งของแคว้นเบรียนสค์ของประเทศรัสเซีย
ใน ค.ศ. 1925 เขตผู้ว่าการเชียร์นีกอฟถูกยุบลง ซึ่งทำให้ดินแดนของตนกลายเป็นส่วนหนึ่งของเขตกลูฮอฟ โคโนตอป เนชึน และเชียร์นีกอฟของสาธารณรัฐสังคมนิยมโซเวียตยูเครน ใน ค.ศ. 1932 แคว้นแชร์นีฮิวถูกก่อตั้งขึ้นบนพื้นที่หลักของดินแดนเขตผู้ว่าการเชียร์นีกอฟในอดีต นับตั้งแต่ ค.ศ. 1939 เป็นต้นมา พื้นที่เขตในบางส่วนได้กลายเป็นส่วนหนึ่งของแคว้นซูมือ ก่อนที่พื้นที่ดังกล่าวจะกลายเป็นพรินซิพาลิตีแชร์นีฮิว และแคว้นแชร์นีฮิว (นับตั้งแต่สมัยสหภาพโซเวียตจนมาถึงทุกวันนี้)
พรมแดนของเขตผู้ว่าการเชียร์นีกอฟมีความสอดคล้องกับเขตแดนของแคว้นแชร์นีฮิวในสมัยใหม่อย่างคร่าว ๆ ซึ่งรวมไปถึงพื้นที่ส่วนใหญ่ของแคว้นซูมือ และพื้นที่เล็กน้อยของแคว้นกือยิว นอกจากนี้ยังรวมไปถึงพื้นที่ส่วนใหญ่ของแคว้นเบรียนสค์ในประเทศรัสเซียอีกด้วย
เขตการปกครอง.
เขตผู้ว่าการเชียร์นีกอฟมีเทศมณฑล (Uezd) ทั้งหมด 15 เขต ประกอบด้วย
เรื่องลับแก๊งขนฟู

เรื่องลับแก๊งขนฟู  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2559 ผลิตโดย ยูนิเวอร์แซลสตูดิโอส์ ภาพยนตร์กำกับโดย คริส เรโนด์ และแสดงนำโดย หลุยส์ ซี. เค., อีริค สโตนสตรีท, เควิน ฮาร์ท, สตีฟ คูแกน, เอลลี่ เคมเปอร์, บ็อบบี้ มอยนิฮาน, เลค เบลล์, ดาน่า คาร์วีย์, แฮนนิบัล เบอริส, เจนนี่ สเลท และอัลเบิร์ต บรู๊คส์
การตอบรับ.
รอตเทนโทเมโทส์รายงานว่าร้อยละ 72 ของผู้วิจารณ์ 236 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.3 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 61 เต็ม 100 คะแนน ซึ่งประเมินโดยผู้วิจารณ์ 39 คน
แขวงคลองชักพระ

คลองชักพระ เป็นแขวงหนึ่งในพื้นที่เขตตลิ่งชัน กรุงเทพมหานคร เป็นที่ตั้งสำนักงานเขตตลิ่งชัน
ที่ตั้งและอาณาเขต.
แขวงคลองชักพระตั้งอยู่ทางทิศตะวันออกของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
แขวงตลิ่งชัน

ตลิ่งชัน เป็นแขวงหนึ่งในพื้นที่เขตตลิ่งชัน กรุงเทพมหานคร
ที่ตั้งและอาณาเขต.
แขวงตลิ่งชันตั้งอยู่ทางทิศเหนือของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
แขวงฉิมพลี

ฉิมพลี เป็นแขวงหนึ่งในพื้นที่เขตตลิ่งชัน กรุงเทพมหานคร
ที่ตั้งและอาณาเขต.
แขวงฉิมพลีตั้งอยู่ทางทิศตะวันตกเฉียงเหนือของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
แขวงบางพรม

บางพรม เป็นแขวงหนึ่งในพื้นที่เขตตลิ่งชัน กรุงเทพมหานคร
ที่ตั้งและอาณาเขต.
แขวงบางพรมตั้งอยู่ทางทิศใต้ของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
แขวงบางระมาด

บางระมาด เป็นแขวงหนึ่งในพื้นที่เขตตลิ่งชัน กรุงเทพมหานคร
ที่ตั้งและอาณาเขต.
แขวงบางระมาดตั้งอยู่ทางตอนกลางค่อนไปทางใต้ของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
แขวงบางเชือกหนัง

บางเชือกหนัง เป็นแขวงหนึ่งในพื้นที่เขตตลิ่งชัน กรุงเทพมหานคร
ที่ตั้งและอาณาเขต.
แขวงบางเชือกหนังตั้งอยู่ทางทิศตะวันตกเฉียงใต้ของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
อรศรี ฮอนโนลด์

อรศรี ฮอนโนลด์ (สกุลเดิม พูลขวัญ; เกิด 15 กันยายน พ.ศ. 2508) ชื่อเล่น เหน่ง เป็นนักแสดง อดีตนางแบบชาวไทย และมิสซิสไทยแลนด์คนแรก เป็นมารดาของราศรี บาเล็นซิเอก้า จิราธิวัฒน์ และศดานันท์ บาเล็นซิเอก้า ทั้งสองเป็นนักแสดงเช่นเธอ
ประวัติ.
อรศรีเกิดเมื่อวันที่ 15 กันยายน พ.ศ. 2508 ที่อำเภอนครชัยศรี จังหวัดนครปฐม สำเร็จการศึกษา สาขาวิชาการเมืองและการปกครอง จาก คณะรัฐศาสตร์ มหาวิทยาลัยรามคำแหง เข้าสู่วงการนางแบบจากการเป็นนางแบบผมของสมศักดิ์ ชลาชล ช่างทำผมผู้มีชื่อ
ชีวิตส่วนตัว.
อรศรีสมรสครั้งแรกกับแดเนียล บาเล็นซิเอก้า มีบุตรสาวที่เป็นนักแสดง 2 คน คือ ราศรี บาเล็นซิเอก้า จิราธิวัฒน์ และศดานันท์ บาเล็นซิเอก้า หลังแดเนียลเสียชีวิตลง อรศรีสมรสใหม่กับไมเคิล เจ. ฮอนโนลด์ ผู้ช่วยทูตฝ่ายวัฒนธรรม สถานเอกอัครราชทูตสหรัฐอเมริกาประจำประเทศไทย
อรศรีนับถือศาสนาพุทธ
ผลงาน.
ละครโทรทัศน์.
อรศรี มีผลงานละครโทรทัศน์ดังนี้
โอสะกัน ทำมะเทวา

โอสะกัน ทำมะเทวา (13 มีนาคม ค.ศ. 1936 – 31 ตุลาคม ค.ศ. 2004) เป็นนักการเมืองและสมาชิกพรรคประชาชนปฏิวัติลาวชาวลาว เขาถือกำเนิดที่ Voeunsai จังหวัดรัตนคีรี ประเทศกัมพูชา
เขาได้รับเลือกเป็นคณะกรรมการพรรคประชาชนปฏิวัติลาวในการประชุมแห่งชาติครั้งที่ 3 แล้วดำรงตำแหน่งนั้นจนกระทั่งเสียชีวิตในวันที่ 31 ตุลาคม ค.ศ. 2004
เทศบาลตำบลเชิงดอย

เทศบาลตำบลเชิงดอย เป็นองค์กรปกครองส่วนท้องถิ่น ประเภทเทศบาลตำบล มีที่ตั้งอยู่ในตำบลเชิงดอย อำเภอดอยสะเก็ด จังหวัดเชียงใหม่ มีสถานที่สำคัญทางประวัติศาสตร์เช่น หนองบัวพระเจ้าหลวง วัดพระธาตุดอยกู่
ประวัติ.
เทศบาลตำบลเชิงดอย ได้รับการยกฐานะจาก องค์การบริหารส่วนตำบลเชิงดอย ตั้งแต่วันที่ 18 กรกฎาคม 2551 เป็นต้นมา มีอาณาเขตครอบคลุมพื้นที่ จำนวน 11 หมู่บ้าน จาก 13 หมู่บ้านของตำบลเชิงดอย โดยมี เทศบาลตำบลดอยสะเก็ดกั้นกลาง แบ่งเป็น พื้นที่ส่วนบน จำนวน 6 หมู่บ้าน ส่วนล่าง 5 หมู่บ้าน มีพื้นที่ประมาณ 63 ตารางกิโลเมตร หรือประมาณ 39,375 ไร่ มีจำนวนประชากรทั้งสิ้น 7,745 คน 3,694 ครัวเรือน (ข้อมูล ณ 30 กันยายน 2564)
ภูมิศาสตร์.
สภาพภูมิประเทศของตำบลเชิงดอย บางส่วนเป็นภูเขาที่มีป่าไม้สมบูรณ์ บางส่วนเป็นที่ราบเชิงเขา และบางส่วนเป็นที่ราบลุ่ม มีคลองส่งน้ำชลประทานจากเขื่อนแม่กวงอุดมธาราไหลผ่าน และมีหนองน้ำธรรมชาติที่สำคัญคือ หนองบัวพระเจ้าหลวง ลำน้ำแม่ดอกแดง และหนองน้ำแดง
มีอาณาเขตติดต่อกับ 5 ตำบล ใน 2 อำเภอของจังหวัดเชียงใหม่
ทิศเหนือ ติดต่อกับ ตำบลลวงเหนือและตำบลป่าเมี่ยง
ทิศตะวันออก ติดต่อกับ ตำบลป่าเมี่ยง
ทิศใต้ ติดต่อกับ ตำบลตลาดขวัญ ตำบลป่าลาน ตำบลสง่าบ้าน และตำบลป่าป้อง
ทิศตะวันตก ติดต่อกับ ตำบลลวงเหนือและตำบลหนองแหย่ง อำเภอสันทราย
เขตการเลือกตั้งสมาชิกสภาเทศบาล.
แบ่งออกเป็น 2 เขต มีจำนวนสมาชิกได้เขตละ 6 คน
จักริน กังวานเกียรติชัย

จักริน กังวานเกียรติชัย (เกิด 29 มีนาคม พ.ศ. 2544) ชื่อเล่น แจ๊คกี้ เป็นนักร้อง นักแสดง ตัวแทนแบรนด์ และนายแบบ ชาวไทยเชื้อสายจีน แจ๊คกี้เคยเป็นหนึ่งในสมาชิกของโปรเจกต์ ไนน์บายนาย ในปี พ.ศ. 2561 ถึง 2562 หลังจากโปรเจกต์ได้สิ้นสุดลง แจ๊คกี้ได้เข้าเป็นสมาชิกของวง TRINITY (4NOLOGUE) ซึ่งประกอบด้วย จักริน กังวานเกียรติชัย (แจ๊คกี้), ศิวกร อดุลสุทธิกุล (ปอร์เช่) และ ลภัส งามเชวง (เติร์ด) นอกจากนี้ยังเป็นผู้ชนะเลิศในรายการ The Mask วรรณคดีไทย คู่กับ ศิวกร อดุลสุทธิกุล (ปอร์เช่) ภายใต้หน้ากาก "หลวิชัย คาวี"" " ปัจจุบันแจ๊คกี้ได้เปิดค่าย OTH Entertainment โดยขึ้นแท่นเป็น CEO ในวัยเพียง 23 ปี ดูแลโปรเจกต์และบริษัทในเครือ ดังนี้ lllV STUDIO (โปรดักชันเฮาส์), AKIN CONNECT (บริษัท Branding & Products) และ HARMONY HEAVEN (โปรเจคที่รวบรวมคนดนตรี นักแต่งเพลง โปรดิวเซอร์มาอยู่ใน Community เพื่อสร้างผลงานดี ๆ ร่วมกัน) " 
ชีวิตช่วงต้นและการศึกษา.
แจ๊คกี้เกิดเมื่อวันที่ 29 มีนาคม พ.ศ. 2544 เป็นบุตรของ นายกมล กังวานเกียรติชัย และ นางชลาลัย เรืองแย้ม มีน้องสาว 1 คน คือ ชวัลลักษณ์ กังวานเกียรติชัย (เอมี่) สำเร็จการศึกษาระดับมัธยมศึกษาตอนต้นจาก โรงเรียนกรุงเทพคริสเตียนวิทยาลัย และสำเร็จการศึกษาระดับปริญญาตรีจาก วิทยาลัยนวัตกรรมสื่อสารสังคม สาขาภาพยนตร์และสื่อดิจิตอล เอกการแสดงและกำกับการแสดงภาพยนตร์ มหาวิทยาลัยศรีนครินทรวิโรฒ รุ่นเดียวกับ กรภัทร์ เกิดพันธุ์, ธนพนธ์ สุขุมพันธนาสาร
พระเจ้าราชวรวงศ์เธอ พระองค์เจ้าปทุเมศ

พระเจ้าราชวรวงศ์เธอ พระองค์เจ้าปทุเมศ (พ.ศ. 2353 – 26 ธันวาคม พ.ศ. 2430) หรือ พระองค์เจ้าประทุมเมศ เป็นพระราชธิดาในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาเอี่ยม
พระประวัติ.
พระเจ้าราชวรวงศ์เธอ พระองค์เจ้าปทุเมศ ประสูติเมื่อพ.ศ. 2353 ในเจ้าจอมมารดาเอี่ยม ทรงมีพระอนุชาร่วมเจ้าจอมมารดาคือ พระเจ้าราชวรวงศ์เธอ พระองค์เจ้าสีสังข์
ในสมัยรัชกาลที่ 4 ทรงเสด็จมาประทับและทรงรับราชการในพระบรมมหาราชวัง ได้ทรงรับราชการสนองพระเดชพระคุณต่อเนื่องมาจนถึงสมัยรัชการที่ 5
พระเจ้าราชวรวงศ์เธอ พระองค์เจ้าปทุเมศ ประชวรด้วยพระโรคชรา สิ้นพระชนม์ในรัชกาลที่ 4 เมื่อวันที่ 26 ธันวาคม พ.ศ. 2430 พระชันษา 78 ปี พระราชทานเพลิงพระศพ ณ พระเมรุผ้าขาววัดสระเกศ วันที่ 13 ธันวาคม พ.ศ. 2436
พระเจ้าวรวงศ์เธอ พระองค์เจ้าสิริ

พระเจ้าวรวงศ์เธอ พระองค์เจ้าสิริ (สิ้นพระชนม์ 10 พฤศจิกายน พ.ศ. 2426) หรือ พระองค์เจ้าศิริพัฒนา หรือ พระองค์เจ้าสิริวัฒนาวงศ์ เป็นธิดาในสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ ประสูติแต่พระเจ้าราชวรวงศ์เธอ พระองค์เจ้าบันเทิง
พระประวัติ.
พระเจ้าวรวงศ์เธอ พระองค์เจ้าสิริ ประสูติในพระเจ้าราชวรวงศ์เธอ พระองค์เจ้าบันเทิง ทรงมีพระเชษฐา-พระเชษฐภคินี ร่วมพระมารดาคือ
พระเจ้าวรวงศ์เธอ พระองค์เจ้าสิริ ประชวรวัณโรคภายใน สิ้นพระชนม์เมื่อวันที่ 10 พฤศจิกายน พ.ศ. 2426 ทรงพระราชทานโกศลุ้งผ้าขาว พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร วันที่ 19 ธันวาคม พ.ศ. 2432 โดยทรงพระราชทานเพลิงพร้อมกับพระเจ้าราชวรวงศ์เธอ พระองค์เจ้าบันเทิง
ฟ่าน เผิงเฟย

ฟ่าน เผิงเฟย (,เกิดเมื่อ 15 กุมภาพันธ์ 1992) นักร้องและนักแต่งเพลงชาวจีน.,เกิดที่เมืองเจิ้งโจว มณฑลเหอหนาน.
อาชีพนักร้อง.
ฟ่าน เผิงเฟย ไม่ได้รับการฝึกสอนดนตรีตั้งแต่ยังเป็นเด็ก และเขาได้เข้าทำการศึกษาด้านการสร้างดนตรีในเวลาว่างในวิทยาลัยหลังจบการศึกษาจากมหาวิทยาลัย ฟ่าน เผิงเฟย จะใช้เวลาว่างทุกวันเพื่อเขียนเนื้อเพลงและทำนอง
เมื่อวันที่ 13 เมษายน 2014 ฟ่าน เผิงเฟย ได้จัดคอนเสิร์ตครั้งแรกคืออัลบั้ม "สาวตระกูลหลี่" ในเมืองเจิ้งโจว และเข้าร่วม Aidou ดนตรี
เมื่อวันที่ 19 พฤษภาคม 2014 ฟ่าน เผิงเฟย และ จางฟางลี่ ได้ออกซิงเกิลเพลง "No Phase Separation"
วันที่ 22 พฤศจิกายน พ.ศ. 2564 ฟ่านก็ได้ออกซิงเกิล "ระหว่างคุณและฉัน" วางจำหน่ายเมื่อวันที่ 10 มกราคม พ.ศ. 2565 ต่อมาเขาได้รับรางวัล Chinese Music Best Lyricist Award ประจำปี พ.ศ. 2564
เมื่อวันที่ 14 มีนาคม พ.ศ. 2565 ฟ่าน เผิงเฟย เข้าร่วมบริการอาสาสมัครทดสอบกรดนิวคลีอิกในชุมชนในเมืองเจิ้งโจว เหอหนาน
ทีมโยโย่

ทีมโยโย่  หรือ ทีมน้ำกร่อย เป็นคำที่ใช้เรียกสโมสรกีฬาที่ได้เลื่อนชั้นและตกชั้นเป็นประจำ โดยมากมักใช้ในกีฬาฟุตบอลในสหราชอาณาจักร โดยเฉพาะอย่างยิ่งการเลื่อนชั้นขึ้นสู่และตกชั้นจากพรีเมียร์ลีก ตัวอย่างทีมที่ถูกเรียกว่าเป็นทีมโยโย่ เช่น เบอร์มิงแฮมซิตี เลสเตอร์ซิตี คริสตัลพาเลซ ฟูลัม ฮัลล์ซิตี นอริชซิตี ควีนส์พาร์กเรนเจอส์ รอเทอรัมยูไนเต็ด เวสต์บรอมมิชอัลเบียน
คำว่าทีมโยโย่มีที่มาจากของเล่นโยโย่ ซึ่งเคลื่อนที่ขึ้นและลงสลับกันในแนวดิ่งไปบนเชือก
คู จุน-ย็อบ

คู จุน-ย็อบ (เกิด 11 กันยายน ค.ศ. 1969) หรือที่รู้จักในชื่อบนเวทีของเขาว่า DJ Koo เป็นนักร้อง ดีเจ นักเต้น แร็ปเปอร์ ศิลปินชาวเกาหลีใต้ เขาเป็นที่รู้จักกันดีในฐานะสมาชิกของคู่หูนักเต้น เค-ป็อป วงโคลน คู ถือเป็นหนึ่งในดาราเกาหลีรุ่นแรกที่ได้รับความนิยมอย่างมากในระดับสากล โดยเฉพาะใน ไต้หวัน เขายังเป็นที่รู้จักในฐานะหนึ่งในดีเจที่มีชื่อเสียงที่สุดของเกาหลีใต้ ซึ่งเป็นดีเจชาวเกาหลีคนแรกและคนเดียวที่ได้ทำการแสดงที่ เทศกาลดนตรีอัลทรา ในเมือง ไมอามี รัฐฟลอริดา ติดต่อกัน
ชีวิตส่วนตัว.
ในปี ค.ศ. 1998 คู ได้พบกับนักแสดงสาวชาวไต้หวัน ต้าเอส เมื่อเขาได้รับเชิญไปไต้หวันในฐานะแขกรับเชิญในคอนเสิร์ต ทั้งสองเริ่มออกเดทหลังจากนั้นไม่นาน คูกล่าวว่า "มันคือรักแรกพบ...เราเรียนรู้ภาษาของกันและกัน และมักจะเดินทางไปเยี่ยมเยือนกัน" อย่างไรก็ตาม ความสัมพันธ์ของพวกเขากินเวลาเพียงประมาณหนึ่งปี เนื่องจาก "การห้ามออกเดท" ในอุตสาหกรรม เค-ป็อป ความสัมพันธ์ของพวกเขาจึงถูกคัดค้านโดยผู้จัดการของ คู ซึ่งนำไปสู่การแยกทางกันในปี ค.ศ. 2000
ในวันอังคารที่ 8 มีนาคม พ.ศ. 2565 คูประกาศในอินสตาแกรมของเขาว่าเขาได้แต่งงานกับ ต้าเอส เขาแท็กภรรยาของเขาในโพสต์ซึ่งเขียนทั้ง ภาษาเกาหลี และ อักษรจีนตัวเต็ม ซึ่งอ่านว่า:<templatestyles src="Template:Quote_box/styles.css" />
เราแต่งงานกัน. ที่จะได้มีพรหมลิขิตกับผู้หญิงคนนั้นที่ฉันตกหลุมรักเมื่อ 20 กว่าปีที่แล้ว นี่คือความรักที่เราทั้งคู่ต่างอยากจะทะนุถนอมและดำเนินต่อไป เมื่อฉันได้ยินเกี่ยวกับการหย่าร้างของเธอ ฉันค้นหาหมายเลขของเธอเมื่อ 20 ปีที่แล้วและติดต่อเธอ โชคดีที่หมายเลขของเธอยังเหมือนเดิม ดังนั้นเราจึงสามารถเชื่อมต่อใหม่ได้ เราเสียเวลาด้วยกันมากเกินไป ฉันเลยแนะนำให้เราแต่งงานกัน แล้วเธอก็ตอบตกลง เราจะอยู่ด้วยกันหลังจากจดทะเบียนสมรสแล้ว ตั้งแต่ฉันแต่งงาน ฉันหวังเป็นอย่างยิ่งว่าจะได้รับการสนับสนุนและพรจากคุณ ขอบคุณทุกคน.
- คู จุน-ย็อบ
องค์การบริหารส่วนตำบลไร่ใหม่

องค์การบริหารส่วนตำบลไร่ใหม่ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 4–5, 7 และครอบคลุมพื้นที่บางส่วนของหมู่ที่ 3 ของตำบลไร่ใหม่ (เฉพาะนอกเขตเทศบาลตำบลไร่ใหม่) ในอำเภอสามร้อยยอด จังหวัดประจวบคีรีขันธ์ เดิมมีฐานะเป็นสภาตำบลไร่ใหม่ใน พ.ศ. 2518 ก่อนที่จะได้ยกฐานะขึ้นเป็นองค์การบริหารส่วนตำบลไร่ใหม่ใน พ.ศ. 2539 ปัจจุบันในเขตองค์การบริหารส่วนตำบลไร่ใหม่มีประชากรทั้งหมด 2,797 คน
องค์การบริหารส่วนตำบลศาลาลัย

องค์การบริหารส่วนตำบลศาลาลัย เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–3, 7–8 และครอบคลุมพื้นที่บางส่วนของหมู่ที่ 4–6 ของตำบลศาลาลัย (เฉพาะนอกเขตเทศบาลตำบลไร่เก่า) ในอำเภอสามร้อยยอด จังหวัดประจวบคีรีขันธ์ เดิมมีฐานะเป็นสภาตำบลศาลาลัยใน พ.ศ. 2538 ก่อนที่จะได้ยกฐานะขึ้นเป็นองค์การบริหารส่วนตำบลศาลาลัยใน พ.ศ. 2542 ปัจจุบันในเขตองค์การบริหารส่วนตำบลศาลาลัยมีประชากรทั้งหมด 5,411 คน
กรงน้ำผึ้ง

กรงน้ำผึ้ง เป็นละครโทรทัศน์ไทย ผลิตโดย บริษัท มีเดีย ซีน จำกัด บทประพันธ์โดย ผักบุ้ง บทโทรทัศน์โดย วรรณา แต่งพสุเลิศ นำแสดงโดย ศุกลวัฒน์ คณารศ , รมิดา ธีรพัฒน์ , สพล อัศวมั่นคง , มาเรีย เฮิร์ชเลอร์ , นนทพันธ์ ใจกันทา , พลวัฒน์ มนูประเสริฐ , ธีรพงศ์ เหลียวรักวงศ์ , ขจรศักดิ์ รัตนนิสสัย , อติรุจ สิงหอำพล , นาท ภูวนัย , ปิยะมาศ โมนยะกุล , ณัฏฐริณีย์ กรรณสูต , รัญดภา มันตะลัมพะ , ขวัญกวินท์ เกิดลาภผล , ชัชฎาภรณ์ ธนันทา และ วิภพ บางยี่ขัน กำกับการแสดงโดย บุญธร กิติพัฒฑากรณ์
เรตติ้ง.
การตอบรับของละครเรื่องนี้ทั้งหมด 17 ตอนที่ได้ออกอากาศไป (เมื่อวันที่ 18 เมษายน พ.ศ. 2565 - วันที่ 13 มิถุนายน พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 3.62
สีเขียว เรตติ้งที่มีอันดับสูงที่สุดในละครแต่ละตอนจะแสดงด้วย 
สีแดง เรตติ้งอันดับต่ำที่สุดในละครแต่ละตอนจะแสดงด้วย
สีน้ำเงิน เรตติ้งเฉลี่ยของละครจะแสดงด้วย
ตำบลศิลาลอย

ศิลาลอย เป็นหนึ่งในห้าตำบลของอำเภอสามร้อยยอด จังหวัดประจวบคีรีขันธ์ เป็นที่ตั้งของศูนย์ราชการต่าง ๆ ของอำเภอ เช่น ที่ว่าการอำเภอสามร้อยยอด สำนักงานเกษตรอำเภอสามร้อยยอด สำนักงานพัฒนาชุมชนอำเภอสามร้อยยอด ด่านตรวจถาวรสามร้อยยอด
ที่ตั้งและอาณาเขต.
ตำบลศิลาลอยมีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลศิลาลอยแบ่งพื้นที่การปกครองออกเป็น 9 หมู่บ้าน ได้แก่
การปกครองส่วนท้องถิ่น.
ท้องที่ตำบลศิลาลอย มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลศิลาลอย ครอบคลุมพื้นที่ตำบลศิลาลอยทั้งหมด ซึ่งเป็นสภาตำบลศิลาลอยที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลศิลาลอยในวันที่ 3 มีนาคม พ.ศ. 2538
ประชากร.
พื้นที่ตำบลศิลาลอยประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 11,236 คน แบ่งเป็นชาย 5,515 คน หญิง 5,721 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 2 จาก 5 ตำบลในอำเภอสามร้อยยอด
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
คาซัคสถานเนชันแนลลีก (วอลเลย์บอลชาย)

คาซัคสถานเนชันแนลลีก  เป็นการแข่งขันวอลเลย์บอลระดับสูงสุดของประเทศคาซัคสถาน ก่อตั้งขึ้นในปี ค.ศ. 1992 อยู่ภายใต้การกำกับของสหพันธ์วอลเลย์บอลคาซัคสถาน
การแข่งขันแบ่งออกเป็น 3 ระดับได้แก่ เนชันแนลลีก (สูงสุด) และ เมเจอร์ลีกแบ่งออกเป็น 2 ลีกคือ ลีกเอ และ ลีกบี
ทำเนียบผู้ชนะเลิศ.
<templatestyles src="Col-begin/styles.css"/>